**I tågedis i den tavse by**

*The Foggy Dew da. v. Allan E. Petersen, Furefolk 2025. Om Påskeopstanden 1916*

Påskemorgen red jeg mig til Dublin ind,

Den lå tågesvøbt i forårsvind.

Der var tropper og våben på hver en vej,

Som i marchtakt gik dér mand ved mand.

Ingen fløjter lød, ingen trommers drøn

Tyst og mørk var hver gade og hver plads

Dog lod påskens mange klokker deres dybe bas

bryde disen i den tavse by-

Stolt og vildt ku´ man se over Dublin by

Irlands fane gennem morg`nens gry.

Thi at finde sin død for det grønne flag

Var vel bedre end en fremmed sag!

Og fra land og gård så man stolte mænd

Drage ind med en sejrsviljes glød,

Mens Britanniens mænd deres vej beskød

Fra en flåde midt i tågens dis.

Påskeklokken lød klart over byens tag.

Mange tapre faldt for Irlands sag.

Lød for jer, der nu døde denne Påsketid

Her i forårsmorgnens bitre strid.

Imens verden den skued` med forundret blik

Mod de irske, de frygtløse men få.

Der greb frihedens fane for mod uret at gå

Nu ku´ verden vores sag forstå!

Jeg red tavs gennem dalen til mit hjem igen,

Og mit hjerte føltes tungt og mørkt!

For jeg skiltes jo nu fra de tapre mænd,

Som jeg aldrig mer´ skal se igen.

Men i drømme der ser jeg tit alt på ny,

Og jeg knæler og be´for land og by,

Og for jer, der gik foran denne påskedag

Og fandt Døden her for Irlands sag!

